3. ΑΝΑΓΚ. ΝΟΜΟΣ της 25/25 Ιαν. 1936 Περί τροποποιήσεως και συμπληρώσεως του Νόμ. 5620 της 27 Αυγ. 1932 και οργανώσεως της Σωματικής Αγωγής εις τας Ανωτέρας Σχολάς του Κράτους. Άρθρ.1.-(Αντικαθίστανται τα άρθρ. 44-46 του Νόμ. 5620, αφορώντα την Επιτροπήν Ολυμπιακών Αγώνων. Ήδη αι διατάξεις αύται αντικατεστάθησαν δια του Νομ. 3148/1955, πλην της παρ. 4 του άρθρ. 45 ήτις παρατίθεται). 4.«Άμα τη συγκροτήσει της Επιτροπής Ολυμπιακών Αγώνων κατά τας διατάξεις του παρόντος, διορίζεται Διευθυντής των γραφείων αυτής. Ούτος λαμβάνεται εκ των φιλάθλων των εχόντων απολυτήριον γυμνασίου και πτυχίον του Διδασκαλείου της Γυμναστικής ή της Γυμναστικής Ακαδημίας. Ο ούτω διοριζόμενος ως μόνιμος δημόσιος υπάλληλος, ανήκει εις την δικαιοδοσίαν του Υπουργείου της Παιδείας, τα δε καθήκοντα αυτού ορίζονται υπό του Β.Δ/τος του κανονίζοντος τα του Εσωτερικού κανονισμού της Επιτροπής. Ο το πρώτον διοριζόμενος λαμβάνει τον μισθόν και τον βαθμόν Υπουργικού Γραμματέως Β΄ τάξεως, προάγεται δε μέχρι και του βαθμού Τμηματάρχου α΄ τάξεως. β)Ο ήδη υπηρετών Διευθυντής των Γραφείων της Επιτροπής Ολυμπιακών Αγώνων διορίζεται υποχρεωτικώς εις εκτέλεσιν του παρόντος Νόμου εις την αυτήν θέσιν επί βαθμώ και μισθώ Τμηματάρχου β΄ τάξεως. Κατά τα λοιπά εφαρμόζονται περί αυτού αι περί Δημοσίων υπαλλήλων διατάξεις, μετέχει δε ούτος υποχρεωτικώς και του Ταμείου Προνοίας Δημοσίων Υπαλλήλων και του Μετοχικού Ταμείου υποχρεούμενος εις την καταβολήν των σχετικών κρατήσεων αναδρομικώς. γ)Ο Διευθυντής των Γραφείων της Επιτροπής των Ολυμπιακών προάγεται μέχρι του βαθμού του Τμηματάρχου α΄ τάξεως μετά τριετή τουλάχιστον, εξαετή δε το πολύ υπηρεσίαν εν τω βαθμώ, μετά πρότασιν της Επιτροπής Ολυμπιακών Αγώνων, δύναται δε να μετατεθή μόνον εις την θέσιν του παρά τω τμήματι Σωματικής Αγωγής του Υπουργείου Παιδείας Προϊσταμένου του Γραφείου της Εξωσχολικής Σωματικής Αγωγής δια Β.Δ/τος προκαλουμένου υπό του Υπουργείου της Παιδείας. Εις περίπτωσιν ταύτην διατηρεί τον βαθμόν ον κατά τον χρόνον της μεταθέσεως φέρει». 